A BIZOTTSÁG 148/2009/EK RENDELETE
(2009. február 20.)
a közös halászati politikára vonatkozó 11 elavult rendelet hatályon kívül helyezéséről
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel Spanyolország és Portugália csatlakozási okmányára és különösen annak 175. cikkére,
tekintettel a szardínia után járó kompenzációs támogatás odaítélésére vonatkozó általános szabályok megállapításáról szóló, 1985. november 4-i 3117/85/EGK tanácsi rendeletre (1) és különösen annak 4. cikkére,
tekintettel a közös halászati politika ellenőrző rendszerének létrehozataláról szóló, 1993. október 12-i 2847/93/EGK tanácsi rendeletre (2) és különösen annak 3. cikke (4) bekezdésére, valamint 21. cikke (3) és (4) bekezdésére,
tekintettel az egyes halászati termékek forgalmazására vonatkozó közös előírások megállapításáról szóló, 1996. november 26-i 2406/96/EK tanácsi rendeletre (3) és különösen annak 2. cikke (3) bekezdésére,
tekintettel a halászati és akvakultúra-termékek piacának közös szervezéséről szóló, 1999. december 17-i 104/2000/EK tanácsi rendeletre (4) és különösen annak 25. cikkére, 27. cikke (6) bekezdésére és 37. cikkére,
mivel:
(1)
A közösségi jog átláthatósága alapvetően fontos elemét képezi a jobb jogalkotási stratégiának, amelynek végrehajtása folyamatban van a közösségi intézményekben. Ebben az összefüggésben a hatályos szabályozásból helyénvaló hatályon kívül helyezni azokat a jogszabályokat, amelyeknek már nincs tényleges joghatásuk.
(2)
A közös halászati politikára vonatkozó alábbi rendeletek - jóllehet formálisan még hatályban vannak - elavulttá váltak:
-
A Bizottság 3459/85/EGK rendelete (1985. december 6.) az atlanti szardíniára járó kompenzációs támogatásra vonatkozó részletes szabályok megállapításáról (5). Az említett rendeletnek már nincs joghatása, mivel az alapjogszabály időközben olyan módosításokon esett át, amelyek nincsenek összhangban a szóban forgó jogi aktus alkalmazásával.
-
A Bizottság 254/86/EGK rendelete (1986. február 4.) a Spanyolországon és Portugálián kívüli tagállamokban a Spanyolországból származó konzerv szardíniára és tonhalra alkalmazandó mennyiségi korlátozások fokozatos eltörlésére vonatkozó részletes szabályok megállapításáról (6). Az említett rendeletnek már nincs joghatása, mivel az általa szabályozott átmeneti időszak már lejárt.
-
A Bizottság 3599/90/EGK rendelete (1990. december 13.) egy adott tagállam lobogója alatt közlekedő hajók által folytatott, közönséges nyelvhalra irányuló halászat tilalma következtében 1989-ben keletkezett gazdasági kár kompenzációjáról (7). Az említett rendeletnek már nincs joghatása, mivel csak az 1989. évre vonatkozott.
-
A Bizottság 3863/91/EGK rendelete (1991. december 16.) a rák tekintetében az Egyesült Királyság egyes part menti területein alkalmazandó legkisebb forgalmazási méret meghatározásáról (8). Az említett rendeletnek már nincs joghatása, mivel az alapjogszabály időközben olyan módosításokon esett át, amelyek nincsenek összhangban a szóban forgó jogi aktus alkalmazásával.
-
A Bizottság 897/94/EK rendelete (1994. április 22.) a közösségi halászhajók folyamatos helyzetmegfigyelésével kapcsolatos kísérleti projektek tekintetében a 2847/93/EGK rendelet részletes alkalmazási szabályainak megállapításáról (9). Az említett rendeletnek már nincs joghatása, mivel az alapjogszabály időközben olyan módosításokon esett át, amelyek nincsenek összhangban a szóban forgó jogi aktus alkalmazásával.
-
A Bizottság 1419/96/EK rendelete (1996. július 22.) a Loligo patagonica fajba tartozó kalmárokra vonatkozó magánraktározási támogatás összegének meghatározásáról (10). Az említett rendeletnek már nincs joghatása, mivel az alapjogszabály időközben olyan módosításokon esett át, amelyek nincsenek összhangban a szóban forgó jogi aktus alkalmazásával.
-
A Bizottság 2378/1999/EK rendelete (1999 november 9.) a termelői szervezeteknek a feldolgozóipar számára az 1998. október 1-jétőldecember 31-ig tartó időszakban leszállított tonhal után nyújtandó kompenzációs támogatásról szóló 1282/1999/EK rendelet módosításáról (11). Az említett rendeletnek már nincs joghatása, mivel csak az 1998. évre vonatkozott.
-
A Bizottság 1103/2000/EK rendelete (2000. május 25.) a termelői szervezeteknek a feldolgozóipar számára az 1999. július 1-jétőlszeptember 30-ig tartó időszakban leszállított tonhal után nyújtandó kompenzációs támogatásról (12). Az említett rendeletnek már nincs joghatása, mivel csak az 1999. évre vonatkozott.
-
A Bizottság 1702/2000/EK rendelete (2000. július 31.) a Spanyolország lobogója alatt közlekedő hajók által folytatott, közönséges tőkehalra irányuló halászat tilalmáról (13). Az említett rendeletnek már nincs joghatása, mivel csak a 2000. évi halászati kvóták elosztására vonatkozott.
-
A Bizottság 585/2001/EK rendelete (2001. március 26.) a termelői szervezeteknek a feldolgozóipar számára a 2000. január 1-jétőlmárcius 31-ig tartó időszakban leszállított tonhal után nyújtandó kompenzációs támogatásról (14). Az említett rendeletnek már nincs joghatása, mivel csak a 2000. évre vonatkozott.
-
A Bizottság 2496/2001/EK rendelete (2001. december 19.) a termelői szervezeteknek a feldolgozóipar számára a 2001. január 1-jétőlmárcius 31-ig tartó időszakban leszállított tonhal után nyújtandó kompenzációs támogatásról (15). Az említett rendeletnek már nincs joghatása, mivel csak a 2001. évre vonatkozott.
(3)
A jogbiztonság és az egyértelműség érdekében a (2) preambulumbekezdésben hivatkozott rendeleteket hatályon kívül kell helyezni.
(4)
Az e rendeletben előírt intézkedések összhangban vannak a Halászati és Akvakultúra-ágazati Irányítóbizottság véleményével,
ELFOGADTA EZT A RENDELETET:
1. cikk
Hatályon kívül helyezendő rendeletek
A 3459/85/EGK, 254/86/EGK, 3599/90/EGK, 3863/91/EGK, 897/94/EK, 1419/96/EK, 2378/1999/EK, 1103/2000/EK, 1702/2000/EK, 585/2001/EK és 2496/2001/EK rendelet hatályát veszti.
2. cikk
Hatálybalépés
Ez a rendelet az Európai Unió Hivatalos Lapjában való kihirdetését követő hetedik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2009. február 20-án.